

**Pri potoku a rybníku**

**2017/2018**

**. Mária**

**-**


*Pesnička*

*Pláva kačka po jazere, vo vode si šaty perie.*

*Rybky sem, rybky tam, ja vás všetky pochytám. Prišiel káčer ťapy, ťapy, do zobáčika rybku lapí, ukláňa sa krásavec, volá kačku na tanec.*

*„Kde žijú tieto živočíchy a akým spôsobom? Ako vyzerajú?“*

Čítanie a prezeranie obrázkovej knihy k téme.



**Pri vode žijú živočíchy, ktoré podľa ich charakteristických znakov delíme do týchto skupín**:

* **Vtáky** (kačica, hus, labuť, bocian, rybárik)
* **Obojživelníky** (žaby, mloky)
* **Plazy** (slepúch, jašterica, užovka, vretenica)
* **Cicavce** (bobor, vydra)
* **Ryby** (kapor, pstruh, štuka, čerebľa)
* **Vodný hmyz** (šidielko, vážka)

# Vtáky

## Hus divá

**Vzhľad**: striebro-sivá farba, oranžový zobák, červené nohy. **Hlas**: „gá-gá“

**Spôsob života**: Lietajú v klinovom útvare. Samica stavia z rastlín hniezdo, na ňom vysedí 5-6 vajec. Samec-gunár ju počas hniezdenia stráži. Pár ostáva spolu po celý život a rodina spoločne iba do ďalšieho hniezdenia. Živa sa bylinami, ďatelinou a semenami.

# Vtáky

## Bocian

**Vzhľad**: veľký biely vták s červeným zobákom, červenými nohami.

**Hlas**: hlasné klepanie zobákom s dozadu ohnutým krkom.

**Spôsob života**: potrebuje vlhké lúky, močiare. Pomaly kráčajúc loví myši, krty, užovky a žaby. Bociany stavajú hniezda na komínoch. Páry sa každý rok vracajú do rovnakého hniezda. Zimujú v Afrike.

S bocianom sa spája povera, že nosí bábätká. My však už vieme, že to nie je pravda.

# Vtáky

## Kačica divá

**Vzhľad**: **Samica**- hnedasto škvrnitá

**Samec**- zelená hlava, biely pás na krku, žltý zobák, hnedé telo

**Hlas**: „káč-káč“

**Spôsob života**: hniezdia na menších tokoch v blízkosti zeme. Živia sa hmyzom, rybami, bylinami. V zime sa zdržiavajú vo veľkých množstvách na nemrznúcich jazerách.

# Vtáky

## Rybárik riečny

**Vzhľad**: modré až tyrkysovo žiarivé perie na vrchnej strane, dlhý tmavý zobák a červené nohy.

**Hlas**: prenikavé pískanie znie ako „tit-tit“

**Spôsob života**: často sedí v blízkosti svojho hniezda. Odtiaľ sa rúti dole hlavou do vody ako strela. Jeho korisťou sú malé ryby. Zimuje na umelých rybníkoch.

# Plazy

## Jašterica

Má dlhé štíhle telo s dvoma pármi krátkych končatín. Telo je zakončené chvostom. Žije na suchých slnečných miestach. Zimu prespí. Živí sa hmyzom, pavúkmi a dážďovkami.

# Plazy

## Užovka

Žije na vlhkých močaristých miestach. Na hlave má žlté, niekedy biele polmesiačikovité škvrny. Živí sa hmyzom, žabami a myšami. Užovka nie je jedovatá. Pre človeka je tento had úplne neškodný.

# Plazy

## Vretenica

* Žije na suchých úbočiach. Má trojuholníkovú hlavu. Na chrbte má kľukatú tmavú čiaru.
* POZOR!
* Vretenica je jedovatý had.
* V prípade uštipnutia miesto nad ranou pevne zviažeme a rýchlo vyhľadáme pomoc.

**Obojživelníky** – žijú na súši i vo vode

* Medzi najznámejšie obojživelníky patria **žaby**:

## Skokan želený Rosnička zelená Ropucha bradavičnatá

Žaby sú u nás zákonom chránené, sú potravou pre bociany, hady, ryby a drobné cicavce. Žaby nechytáme do rúk, niektoré druhy žiab vylučujú kožou škodlivé látky. Iným spôsobom nám neublížia.

## Skokan želený Ropucha bradavičnatá Rosnička zelená



# Rozmnožovanie žiab

* V období rozmnožovania sa niektoré druhy žiab premiestňujú k vode hromadne. Táto migrácia predstavuje pre žaby veľké nebezpečenstvo, hlavne, keď ich trasa smeruje cez cestu, na ktorej sa pohybujú autá.
* Samica kladie veľké množstvo vajíčok do vody. Z nich sa vyliahnu larvy nazývané žubrienky. Živia sa vodnými rastlinkami. Kým sa malá žubrienka stane dospelou žabou uplynú tri mesiace.

# Mloky

## Salamandra škvrnitá Mlok bodkovaný

V období párenia žije vo vode, mimo tohto obdobia, v zemných úkrytoch. Živia sa hmyzom a pavúkmi.

# Cicavce

## Bobor

**Vzhľad**: Najväčší hlodavec strednej Európy, pôsobí ťažkopádne a zavalito.

Hnedej farby, zadné nohy s plávacími blanami.

**Spôsob života**: obýva pomaly tečúce alebo stojaté vody. Živí sa kôrou, listami a konármi mäkkých stromov. Bobrie páry zostávajú spolu po celý život. Na jar vychová každý pár jedno až dve mláďatá.

# Cicavce

## Vydra

**Vzhľad**: Šelma s hrubým zašpicateným chvostom. Všetky prsty spojené plávajúcou blanou.

**Hlas**: Jasné pískanie a kvičanie.

**Spôsob života**: Vo vode sa pohybuje obratne, na súši hopká. Loví ryby, žaby a malé cicavce. Má 2-3 mláďatá. Vydra je v dôsledku regulácie tokov extrémne ohrozená.

# Ryby Pstruh Kapor

* Telo tvorí hlava zrastená s trupom. Je zakončené veľkou chvostovou plutvou, ktorá je hlavným orgánom

pohybu. Telo je pokryté šupinami. Žiabrami prijímajú kyslík z vody.

* Charakteristickým orgánom rýb je bočná čiara, pomocou nej zachytávajú zmeny tlaku a prúdenia, spôsobené pohybom vody.
* Rozmnožovanie rýb sa nazýva neresenie.

# Vodný hmyz



## Šidielko ploskonohé

**Vzhľad**: **Samček** – je belasý

**Samička** – svetlo hnedá

**Spôsob života**: Vyskytuje sa hojne pri stojatých a pomaly tečúcich vodách.

## Vážka ploská

**Vzhľad**: Bruško nápadne široké a ploché

**Samček** – svetlo modré

**Samička** – hnedé zo žltými škvrnami

**Spôsob života**: Žije v jazierkach, pri stojatých vodách s riedkou vegetáciou.

* Živočíchy, ktoré sú nám nepríjemné nezabíjame (žaby, užovky, hmyz).
* Prirodzením životným prostredím týchto živočíchov je voda a okolie vody. Tu žijú, rozmnožujú sa a zároveň si tu zabezpečujú potravu.
* V tomto prírodnom prostredí majú svoje miesto pre život. Pre ľudí nie sú nebezpečenstvom. Preto ich nezabíjame, neničíme im hniezda, neznečisťujeme vodu ani okolitú prírodu rôznymi odpadkami. V prírode si oddýchneme, cítime sa šťastní. Za to všetko od nás potrebuje lásku a ochranu.

Chrániť prírodu je našou povinnosťou.